
[Minta]: „A tehetség az nem csupán annyi, hogy te most épp mennyire jó vagy valamiben, hanem, hogy mennyire lehetsz jó.” 
Ha ebből az állításból indulunk ki, akkor mindenki tehetséges valamiben. Tanítás mellett feladataink közé tartozik az is, hogy a tanulóink számára lehetőséget biztosítsunk arra, hogy kipróbálhassák magukat több területen is, így megtalálhassák azt, amiben a legügyesebbek.
Gyógypedagógusként fontosnak tartom, hogy a tanulásban akadályozott tanulók is felfedezhessék a bennük rejlő tehetséget. Intézményükben több lehetőség is adódik erre. Ezek közül az egyik, a tavalyi tanév óta működő Koczka szakkör. A délutáni tevékenységek során a tanulók betekintést nyerhetnek a robotika, valamint a blokkalapú programozás alapjaiba.  Prezentációmban bemutatom, hogyan tudják kibontakoztatni tehetségüket ezeken a foglalkozásokon.

